**Referat fra styremøte i FF-OsloMet 20. oktober 2020**

Til stede: Erik Dahlgren, Audun Sanderud, Bjørn Ervik, Inger-Lise Neslein (møteleder), Heidi Woll, Ismail Hassan, Eldbjørg Marie Schön, Anne-Catrine Wolden og Arve Angen (referent)

Sted: Zoom

|  |  |  |
| --- | --- | --- |
| Nr. | Sak | Oppfølging |
| 1 | **Oppfølging fra forrige møte**Har det skjedd noe nytt når det gjelder lederkabalen på Fakultet LUI? På kompetansesenteret har de fått mandat til å gjøre ting på sin måte. De har fått inn lederstøtte til å avlaste de to studielederne. Det skal komme en ny stillingsutlysning, og det opprettes et nytt arbeidsutvalg, Så det skjer positive ting.På Fakultet LUI har de fått stoppet spørreundersøkelsen om korona-situasjonen og hjemmekontor. |  |
| 2 | **IDF-saker, ved Erik*** Sak 82/20: Sammenslåing av Divisjon for digitalisering og infrastruktur og Divisjon for organisasjon og virksomhetsstyring. Arbeidsgiver ønsker å slå sammen disse to divisjonene til en enhet. Det er en forhandlingssak. Det blir bare en leder, og det er undersøkt om de må lyse ut stillingen eller ikke. Hvis de må lyse ut, må Asbjørn si opp stillingen. Hvis det er innenfor lov om statens ansatte, er det greit å ikke lyse ut. Saken har vært drøftet i lokalt-idf i fellesadminsitrasjonen. Styret mener sammenslåing er greit.
* 84/20: Tertialrapport. 2 kvartal. Oslomet har gått 97 mill i pluss så langt i år. Det var budsjettert med underskudd. Styret mener dette bør gi rom for lønnsøknininger i høstens lønnsforhandlinger.
* Statsbudsjettet: LUI mener at lærerutdanningene trenger å få høynet faktorene. Erik tar det videre.
* I sentralt idf er det lagt inn et punkt om at alle tjenestemanns-organisasjonene skal presentere seg selv. Neste idf er det Forskerforbundet som står for tur. Vi skal blant annet orientere om hvilke saker som er viktige for oss, lokalt og sentralt. Vi tar det opp på neste styremøte.
* 90/20; Campusprogrammet. Programleder skal orientere om programmet. Det legges opp til en styringsgruppe uten representasjon for de ansatte. Vi mener at TMOene må være representert I gruppen. Erik tar det videre til idf.

Førstkommende torsdag skal det være 2.5.3-forhandlinger. Vi vet ikke hva arbeidsgiver ønsker å gjøre med kravene som de kaller “korona-krav”. Styret mener at hvis ikke slike krav ikke tas med, må medlemmene i stedet få betalt for overtid. Arbeidsgiver må ta ansvar, og rydde opp i rotet de selv har stelt i stand. Vi må sette spor etter oss i denne saken.Erik vil sende ut en fellesmail til medlemmer etter møtet om lønns-forhandlingene.  | ErikErikErik |
| 3 | **Orientering fra FFs webinar om årets lønnsoppgjør i Staten**Erik orienterte om seminaret. Den økonomiske rammen for oppgjøret er 1.7%, som Frontfagene. Det gis prosentvis økning, og innebærer 2-3000 kroner mer i året til hver enkelt. Det har også kommet noen endringer i HTA.Arve sender ut power-point.presentasjonen fra seminaret på mail til styremedlemmene.Forhandlingsresultatet skal ut til uravstemning hos medlemmene. Et enstemmig UNIO anbefaler resultatet. |  |
| 4 | **Runde rundt bordet**Styremedlemmene orienterte kort om situasjonen på hver enhet  |  |
| 5 | **Eventuelt*** Ismail tok opp sak om faktorer i arbeidsplaner, og om det har blitt drøftet i lokalt idf-møter. Styret ønsker å ta opp dette som tema på seminaret på Oscarsborg.
* Erik Thorstensen fra SVA skal ta over som gruppeleder og må derfor slutte i FF-styret. SVA vil komme tilbake med informasjon om videre løsning.
* Lokale lønnsforhandlinger 2.5.1: Det er ikke bestemt noe i saken ennå. Det har blitt diskutert et flatt kronetillegg til alle, men ikke størrelse på beløp eller om tillegget skal være varig eller ikke.
* Neste styremøte er 10. nov. Arve kaller inn i Outlook. Det er Forskningspolitisk seminar samme dag, så vi må finnet et tidspunkt som ikke kolliderer med dette.
 |  |